সাতক্ষীরা, বাংলাদেশনিউজ২৪x৭.কম  দুর্নীতি সইবো না, করবো না, মানবো না-দুর্নীতি প্রতিরোধে ঐক্যবদ্ধ হোন এই স্লোগান নিয়ে বৃহস্পতিবার আন্তর্জাতিক দুর্নীতি প্রতিরোধ দিবস উপলক্ষে সাতক্ষীরা জেলা দুর্নীতি প্রতিরোধ কমিটি মানববন্ধন কর্মসূচী পালন করেছে।  বৃহস্পতিবার সকাল ১১টায় সাতক্ষীরা নিউ মার্কেটস্থ শহীদ আলাউদ্দীন চত্ত্বরে বিভিন্ন শ্রেণী পেশার শতাধিক  ব্যক্তি মানববন্ধনে অংশ গ্রহণ করে। সেখানে এক সংক্ষিপ্ত সমাবেশে দুর্নীতি প্রতিরোধ কমিটির সহ-সভাপতি হাবিবুল হুসাইনের সভাপতিত্বে বক্তব্য রাখেন সাতক্ষীরা সরকারী কলেজের উপাধ্যক্ষ নিমাই চন্দ্র মন্ডল, দিবানৈশ কলেজের অধ্যক্ষ নাজিম উল্লাহ, সরকারী মহিলা কলেজের সাবেক অধ্যক্ষ প্রফেসর আব্দুল ওয়াদুদ, কমিটির সদস্য সচিব জিয়াউদ্দীন, যুগ্ম সম্পাদক মোজাম্মেল হোসেন, সদস্য অধ্যাপক আব্দুল লতিফ, মুর্শিদা আক্তার প্রমূখ।  বক্তারা বলেন, দেশে দুর্নীতি ছেয়ে গেছে। প্রতিটা ক্ষেত্রে দুর্নীতি রয়েছে। দেশের শ্রমজীবি মানুষ, দিনমজুর দুর্নীতি  করে না। দুর্নীতি করে শিক্ষিত সমাজ। দুর্নীতিবাজদের কারণে আমরা ক্রমশ পিছিয়ে পড়ছি। তারা দুর্নীতিবাজদের বয়কট করার জন্য আহবান জানান। সমগ্র অনুষ্ঠান পরিচালনা করেন দুর্নীতি প্রতিরোধ কমিটির সদস্য নাজমুল হক।  বাংলাদেশনিউজ২৪x৭.কম/প্রতিনিধি/এসএ.